পর্দায় এবার জুটি বাঁধতে চলেছেন দেবলীনা-বিক্রম, আসতে চলেছে সিনেমা ‘ রাস ‘

কলকাতা: নতুন বছরে আসতে চলেছে অভিনেতা তথা পরিচালক তথাগত মুখোপাধ্যায়ের নতুন ছবি ‘রাস’। ইতিমধ্যেই শুরু হয়েছে ছবির শুটিং। আর এই ছবির দ্বারা প্রথমবার বড় পর্দায় একসঙ্গে জুটি বাঁধতে চলেছেন দেবলীনা-বিক্রম। গতকাল অর্থাৎ ২ জানুয়ারি, ২০২৫ থেকে শুরু হলো এই সিনেমার শুটিং। নতুন এই ছবির একটি পোস্টার ইতিমধ্যেই ভাইরাল সোশ্যাল মিডিয়াতে। আর সেই পোস্টার রিলিজ করেই জানানো হয়েছে শুরু হলো ‘ রাস ‘ সিনেমার শুটিং। যেই পোস্টারটি ভাইরাল হয়েছে সোশ্যাল মিডিয়াতে সেখানে সিনেমার সমস্ত চরিত্রকেই তুলে ধরা হয়েছে।

আরও পড়ুন: কপিরাইটের জাল থেকে মুক্তি পেল টিনটিন, হ্যাডক, ক্যালকুলাস

নিউক্লিয়ার ফ্যামিলির যুগে বিলিন যৌথ পরিবার। কিন্তু যৌথ পরিবারের মজা, আনন্দ, সুখ, দুঃখ, দায়িত্ব সবকিছুকেই একত্রিত করে ফিরে আসবে এই নতুন ছবি ‘ রাস ‘ এর দ্বারা। ছবিতে মুখ্য ভূমিকায় দেবলীনা – বিক্রম ছাড়াও দেখা যাবে অনুসুয়া মজুমদারকে। ইতিমধ্যেই তাঁর লুক ভাইরাল হয়েছে সোশ্যাল মিডিয়াতে। সিনেমায় তাঁর লুকে বেশ চমক আছে বলেই মনে করা হচ্ছে।

View this post on Instagram

A post shared by Saswata Guha (@saswata_bookandfilm_reviewer)

সোশ্যাল মিডিয়ায় তথাগত লিখেছেন, ‘বাড়ি ফেরা মানে তো কোনো ইট,সিমেন্ট লোহার কাঠামোতে ফেরা নয়, মানুষের কাছে ফেরা। আজ পয়লা জানুয়ারী সেই মানুষের কাছে ফেরার গল্প “রাস” এর শুটিং শুরু হল।সেই উপলক্ষে রইল “রাস- হারিয়ে যাওয়া বাঙালিদের গল্প” এর প্রথম পোস্টার। নতুন বছর আপনাদের শুভ হোক।’

দেখুন অন্য খবর